Bez promene režima u Njujorku - Užička nedelja najozbiljniji medij Zapadne Srbije\npočetak NAJNOVIJE Bez promene režima u Njujorku\nod Užička Nedelja 29. марта 2020.\nNapisao/la Užička Nedelja 29. марта 2020. 434 pregleda\nCOVID-19 – Dan petnaesti\nPredsednik Amerike, Donald Tramp, ipak nije doneo odluku o novom, oštrijem režimu izolacije u Njujorku, Nju Džersiju i Konektikatu, kako je ranije u subotu najavio, ispraćajući brod-bolnicu “Comfort” na put prema metropoli. “Karantin nije neophodan”, objasnio je predsednik.\nBrod će u Njujork stići u ponedeljak, raspolagaće sa 1.000 bolničkih kreveta, imaće 1.100 članova posade, 12 operacionih sala, i biće namenjen teškim pacijentima iz drugih bolnica, kako bi se bolnički kapaciteti iz erije oslobodili za zaražene coronavirusom.\nUmesto promene režima i uvođenja totalnog karantina, Centar za kontrolu bolesti izdao je uputstva kojim ograničavaju saobraćaj iz Njujorka i u Njujork u narednih 14 dana, uz obrazloženje da se uputstvo ne odnosi na prevoznike, zaposlene u infrastrukturi, finansijske sluzbe i dostavu hrane.\nU subotu je broj zaraženih u Americi prešao 125.000, sa 2.185 umrlih, od čega je 50.000 obolelih u državi Njujork, a čak 30.000 ljudi u Njujork sitiju. U državama Vasington, Mičigen, Ilionis, Masačusets, Kalifornija i Florida zabeleženo je više od 3,000 pozitivno testiranih na virus.\nJoš uvek niko sa sigurnošću ne može reći kada će broj zaraženih u Americi dostići vrhunac, za 2 nedelje ili možda još kasnije, čime se dovodi u pitanje opcija i predlog predsednika da se, makar deo zemlje, na Uskrs, 12. aprila, odblokira i vrati u koliko-toliko normalan život. Analitičari su, uz prognoze i detalje sa terena, ponavljali da su epidemiolozi i drugi medicinski stručnjaci već dugo i ozbiljno upozoravali na razvoj pandemije slične ovoj i isticali nespremnost zemlje da joj se suprotstavi, ali da političari, naravno nisu slušali upozorenja, jer nije išlo u prilog dnevnopolitičkim potrebama (pandemija ne dobija izbore, zar ne, ali može da ih izgubi), pa su i gradovi, i države, kao i cela zemlja uostalom, u krizu ušle potpuno nespremno.\nStanje u snabdevenosti bolnica krajem vikenda se donekle popravljalo – iz saveznih rezervi, donacija i uz pomoć privatnih kompanija stizala je zaštitna oprema, a administracija je nalazila načine za nabavku i distribuciju ventilatora i respiratora. U Njujorku će biti opremljeno još 5 medicinskih centara za vanredne okolnosti, u Čikagu će od 24. aprila McCormick centar biti opremljen sa 3.000 bolničkih kreveta, a United Centar postati centar za medicinsko osoblje.\nPosle Njujorka, značajno povećanje broja zaraženih očekuje se i u Čikagu, uz obrazloženje da je gradski prevoz (Metra, L, lokalni autobusi) svakako žarište zaraze. U subotu je i u Kanzasu doneta odluka o ostanku kod kuće, što je do sada 25. američka država koja je primenila isti režim u stanju pandemije.\nU subotu smo čuli i opcije o novim, odobrenim testovima na coronavirus, čiji će rezultati biti gotovi za samo 5 minuta, ali nema mnogo vesti o njihovoj preciznosti niti o tome kada će biti dostupni.\nIzvesno je da će pandemija, osim na ekonomsko stanje, značajno uticati i na mentalno zdravlje stanovnistva, uz strepnju od povećanog broja samoubistava, nasilja u porodicama, pojačanu anskioznost, strah od gubitka posla i depresiju. U mnogim gradovima otvorene su hot line za pomoć mentalno bolesnima i svima kojima je potreban savet stručnjaka kako da se sa novim stanjem i režimom života izbore. Za one koji rade od kuće preporučuju da izbegavaju spavanje tokom dana, oblačenje za posao, vežbanje bar jednom dnevno i obavezne video kontakte sa familijom i prijateljima.\nMuzika, kao i uvek, može da pomogne, donekle. Zato ne zaboravite “The Living Room Concert for America”, u organizaciji Eltona Džona, na kome će nastupiti Alicia Keys, Billie Eilish, Tim McGraw, Billie Joe Armstrong, Backstreet Boys, Mariah Carey i drugi. Svi će nastupiti iz svojih dnevnih soba, a gledaoci će moći da doniraju sredstva u dve humanitarne organizacije – Feeding America i First Responders Children’s Fondation. Koncert će biti emitovan na Fox Network, sa početkom u 9:00pm EST. Možda stvarno pomogne da nam sutra bude malo bolje.


Basistkinja i pevačica sastava “E-play” povodom novog albuma “Sloboda” (Long play) za “POP & Kulturu” priča o 20 godina entuzijazma u muzici, nepodilaženju masi, teškim životnim situacijama i poređenju sa Margitom Stefanović.\nI na novom albumu, petom po redu, bend nastavlja da eksperimentiše, a produkcija je postavljena na viši nivo zahvaljujući saradnji sa producentom Vojom Aralicom.\n- Mi se dosta trudimo da se ne ponavljamo i već odavno je bila ideja kako i na tom planu produkcije treba da uradimo nešto, a nismo ni mi znali šta. Razmišljali smo da li da idemo u inostranstvo, i onda smo pričali sa Vojom i shvatili da bi on mogao negde da tu našu priču shvati na pravi način. Samim tim se digao nivo produkcije jer on je čovek koji ima ozbiljnu karijeru, a tu njegovu pozitivnu ludačku energiju treba iskoristiti na pravi način - priča Maja Cvetković.\nOna smatra da je ovo najzreliji album benda, a da li je najbolji, to će publika morati sama da kaže.\n- Očekivanja jesu takva, ali jedno su mogućnosti, drugo su očekivanja, a treće je Srbija. Tako da treba biti realan u okvirima teritorije u kojoj se nalaziš, jer kako god da radiš u Srbiji ispadne da nije dovoljno. Mi smo stvarno vredni i za svaki album smo se trudili najbolje i najviše što možemo u tom trenutku. U Srbiji je to sve malo teže i dosta sporije ide. Recimo, pesma “Divan dan“ se pokazala kao naš najveći hit tek posle tri godine - objašnjava ona.\nNaziv albuma “Sloboda” objašnjava kao odgovor na jasnu i opšteprihvaćenu poruku šta u Srbiji treba uraditi da bi postao popularan.\n- Verujem da kad bi svakog člana benda pitao šta je za njega sloboda, svaki bi ti drugačije odgovorio, ali generalno to se odnosi na slobodu stvaralaštva. U smislu da je toliko velika popularizacija druge muzike da si ti prosto neuslovljen podilaženju masi i radiš onako kako misliš da je najbolje što znaš. I ta dragocenost je u stvari to što možeš slobodno da se baviš muzikom. Prilično je jasno šta u Srbiji treba uraditi da bi postao popularan, ali mi to nećemo. Mi idemo potpuno slobodni da radimo kako mislimo da treba i ne znamo da li ćemo udariti u zid - navodi Maja.\nOna dodaje da se cela njena karijera svodi na entuzijazam, upornost i predan rad.\n- Kad pogledam unazad, pomislim da li je moguće da se dvadeset godina vozimo na tom entuzijazmu. Ne znam kako je to moguće i nemam odgovor na to pitanje. Entuzijazam je ono što nas pokreće i ta ljubav prema muzici, a toliko je otežavajućih okolnosti, toliko je to teško u Srbiji. Ne znam kako smo izdržali toliko dugo, ali pošto se super slažemo u bendu, mislim da ćemo potrajati - priča popularna rok muzičarka.\nNa konstataciju da se cela alternativna scena zasniva na entuzijazmu, kaže da “ima tu svega”.\n- Znaš, ima tu malo i lenjosti, spavanja do dva... Ja imam tu sreću da moj bend nije takav. Moj bend je radan i niko ne kasni, svi su ozbiljni i posvećeni tome. Evo, Trut (bubnjar) koji je već više od 30 godina u muzici prešao je iz jednog drugog benda u naš i to je ozbiljno shvatio, bez obzira na to gde smo mi u tom trenutku bili - ističe Maja Cvetković.\nNju je nedavno na promociji albuma poznati TV autor Velja Pavlović uporedio sa Margitom Stefanović (EKV), navodeći da je Maja sada postala ikona rokenrola na našim prostorima.\n- Sa jedne strane je to velika čast i bilo mi je drago da je Velja izneo tako jedan lep govor na promociji. Kada je pomenuo Margitu, ja sam se iznenadila, ali sa jedne strane sam mu vrlo zahvalna jer on smatra nju ikonom rokenrola, ali ja ne bih sebe popredila s njom. Ona je ostala za mene kao neki idol koga nisam upoznala i onda sa jedne strane ne bih volela da tu mističnost razbijem, a sa druge strane mislim da sam ja sada starija od nje kada je EKV završio karijeru tako da ne mogu to da poredim. Čast mi je sa jedne strane, ali sa druge mislim da sam ja dosta organizovanija - objašnjava Maja.\nPoslednji spot za pesmu “Šamarčina” izazvao je veliku pažnju javnosti kada se u njemu Maja pojavila sa licem prepunim ožiljaka i to je prvi put da je bend uradio angažovanu pesmu.\n- Kada sam napisala taj tekst, on je tražio neki ozbiljan spot. To nije mogao da bude spot na kome mi sviramo plejbek. Onda smo shvatili da je Vuk Protić najbolji i najhrabriji koji može to da uradi. Kada smo s njim razgovarali o scenariju, samo sam mu govorila da mora da bude realno, što znači jednako brutalno, surovo i tužno na kraju krajeva. Onda smo pozvali maskera Sendija Kumalakantu i baš dugo smo radili te ožiljke. Kada smo snimili spot, počeli su razni komentari, uglavnom su nas ljudi podržavali i čak su me na ulici zaustavljali nepoznati ljudi da mi kažu svaka čast za spot, a ima i onih drugih koji misle da se to odnosi na sve muškarce - kaže ona.\nPesma se odnosi na teške životne situacije, kako kaže, od smrti bližnjeg ili kada te prosto život uništi, a spot se odnosi na porodično nasilje.\n- I ja sam se našla hiljadu puta u takvim situacijama, ali meni je muzika najvažnija stvar u životu i ona oslobađa od mnogo\ntoga, to mi dođe kao ventil da neka svoja osećanja pretočim u pesmu, a niko ne može da provali šta sam ja baš htela da kažem. Ta inspiracija su životne okolnosti u kojima se nalazimo, a to nisu samo srećne stvari, ima tu vrlo tužnih stvari - zaključuje Maja Cvetković.\nBend “E-play” će krajem godine obeležiti 20 godina karijere, a u planu je i veliki beogradski koncert.


50.000 из Српске жели пасош Србије - Јадовно 1941. - КУЛТУРА СЈЕЋАЊА\nObjavljeno: 20 avgusta, 2017\n50.000 iz Srpske želi pasoš Srbije\nGeneralni konzul Srbije u Banjaluci Vladimir Nikolić izjavio je da su građani Republike Srpske, odnosno BiH, veoma zainteresovani za državljanstvo Srbije, što potvrđuje podatak da je do sada predato oko 40. 000 zahtjeva.\nNikolić je rekao da se taj podatak odnosi na period od otvaranja konzulata 2005. godine i da je tim zahtjevima obuhvaćeno više od 50.000 građana Srpske, odnosno BiH.\n“Prilikom podnošenja zahteva za prijem u državljanstvo Srbije, građani navode razloge za dobijanje dvojnog državljanstva, ali su oni najčešće vođeni ličnim i praktičnim razlozima, kao što su studiranje ili zaposlenje u Srbiji”, rekao je Nikolić.\nPrilikom podnošenja zahtjeva za prijem u državljanstvo Srbije od dokumenta su potrebni izvodi iz matične knjige rođenih i vjenčanih /ukoliko je zainteresovano lice u braku/, uvjerenje o državljanstvu, kao i dvije kopije lične karte ili pasoša.\n“Vlada Srbije je 2012. godine donela odluku da snosi troškove republičkih administrativnih i konzularnih taksi, kao i posebnih troškova za građane iz regiona koji žele da dobiju srpsko državljanstvo ili da se iz državljanstva ođave, tako da je procedura oslobođena naplate takse”, podsjetio je Nikolić.\nOn je dodao da je velika i zainteresovanost za pasoše Srbije, te je u Generalnom konzulatu u Banjaluci od 2014. godine, kada je počelo idavanje ovog dokumenta, do danas izdato oko 5.000 pasoša.\nZakonski rok za za izradu pasoša je 60 dana, a taksa za podnošenje zahtjeva iznosi 64 evra i jedinstvena je za svako diplomatsko-konzularno predstavništvo Srbije u Evropi.


INOVATIVNI GORENJE APARATI ZA VAŠU KUHINJU- ovo je kuhinja iz snova! - Uređenje i dizajn doma\nOd Novembra posebno označeni “Gorenje” inovativni i premijum kućni aparati namjenjeni za kuhinje i posuđe dostupni su po jedinstvenim uslovima plaćanja: na čak 36 rata bez kamate, bez troškova obrade zahtjeva i bez obaveze otvaranja računa u banci. U saradnji sa NLB bankom Gorenje Studio prodavnica će kredit odobriti bez obaveze odlaska u banku i to u roku od 24 sata od podnošenja kompletne dokumentacije.\nPozicija lidera koju su pažljivo gradili na domaćem tržištu sa sobom je ponijela i odgovornost svakodnevne brige o svojim potrošačima. Dizajnom vođen inovator, pružilo je da Gorenje već više od 65 godina proizvodi tehnološki napredne, inovativne kao i visoko energetski efikasne i vrhunski dizajnirane aparate za domaćinstvo koji milionima kupaca širom svijeta čine život jednostavnim.O kvalitetu njhivog dizajna najviše govore nagrade. Čak dvanaest godina Gorenje dobija nagradu Red dot za dizajn svojih nevjerovatnih proizvoda.Pored inovacije i naprednih tehnoloških funkcija “Gorenje” aparate karakteriše i zanimljiv dizajn koji potpisuju najprestižniji dizajneri.\ngorenje aparatiinovativni aparati


Andrijani Mišolić pola godine kućnog zatvora i da plati 5.000 eura KCCG\nDanju kontrolišu saobraćaj, noću goste diskoteka: MUP nema dokaza da policajci obezbjeđuju noćne klubove\nJavna je tajna da u Crnoj Gori pojedini policajci rade kao obezbjeđenje u noćnim klubovima. Najboji dokaz je nedavni nemili događaj u tivatskoj diskoteci "Win", u kojoj je ranjen Novosađin…\nKrivične prijave za odgovorne u firmama "Goratex" i "Vusamont" zbog utaje više od pola miliona eura poreza\nSlužebnici Uprave policije podnijeli su krivične prijave protiv firme “Goratex CO“ iz Herceg Novog i Gorana Radanovića, kao i još tri osobe zbog sumnje da su utajom poreza i doprinosa…\nSlužbenici Uprave policije od 2015. godine spriječili su izvršenje čak 39 likvidacija. Prema podacima koji su redakciji Dana dostavljeni iz Uprave policije, najviše ubistava osujećeno je tokom prošle godine čak…\nKako osumnjičeni za najteže zločine godinama izbjegavaju pravdu: Bjegunci sa stotinu lica\nCrnogorski državljanin Božidar Samardžić (40) uspio je da se 20 godina vješto skriva i na kraju izbjegne kaznu za ubistvo koje je počinio kao dvadesetogodišnjak u Nikšiću. Ovaj Nikšićanin uhapšenje…\nsrijeda, 15 maj 2019 15:05\nPodgoričanka Andrijana Mišolić (28), koja se tretira kao pripadnica "ženske bande", osuđena je na pola godine kućnog zatvora, te mora uplatiti 5.000 eura Kliničkom centru Crne Gore, jer je počinila krivično djelo nedozvoljeno držanje oružja i eksplozivnih materija. Mišolić se danas tako nagodila sa Osnovnim državnim tužilaštvom u Podgorici, a sutkinja Osnovnog suda Larisa Mijušković Stamatović je prihvatila sporazum.\nMišolić je uhapšena početkom aprila kada je policija pretresom stana u kojem je boravila pronašla olovku pištolj u ilegalnom posjedu sa jednim metkom koji se nalazio u cijevi. Takozvana ženska banda kojoj navodno pripada povezuje sa “zagoričkim klanom” i “škaljarskom grupom”.\nNjoj je takođe, radi provjere policija privremeno oduzela vozilo “VW golf VII” i skupocjeni sat “Rolex”.\nMišolić je ranije bila osuđena na četiri mjeseca zatvora zbog nasilničkog ponašanja.\nOva Podgoričanka jedna je od akterki sa snimka na kojem grupa djevojaka brutalno tuče bivšu drugaricu, a u presudi je tada navedeno da je snimak nastao na nagovor Mišolić.\nMišolić i Lačević\nDjevojke su žrtvu automobilom odvele u šumu, a onda je tukle nogama i rukama, a za to vrijeme napadnuta djevojka ih moli da je puste i ne udaraju.\nMišolić se osim za nasilničko ponašanje teretila i za krađu bundi i haljina, zajedno sa Nikolijom Lačević, akterkom snimka na kojem je zabilježeno prebijanje djevojke.\nMišolić i Lačević su kažnjene po 1.200 eura zbog krađe dvije bunde i pet haljina.\nPosljednji put izmijenjeno srijeda, 15 maj 2019 15:17\nViše iz ove kategorije « Privrednici iz tri crnogorska grada osumnjičeni za falsifikovanje: Lažno ovjeravali isprave Kotor: Dvije žene povrijeđene u udesu, automobil završio u moru »


Izvor: Radio 021, 12.Maj.2020, 08:51\nFudbalski savez Srbije doneo je odluku kojom se slobodna mesta u svim ligama popunjavaju tako što se bira klub koji je spreman da najviše plati savezu za promociju u viši rang, što u sindikatu fudbalera ocenjuju kao "najveću sramotu u istoriji srpskog fudbala".\nGlavna vest zasedanja Odbora za hitna pitanja Fudbalskog saveza Srbije, održanog 6. maja, bila je ona koja se ticala nastavka Superlige i Prve lige Srbije, >> Pročitaj celu vest na sajtu Radio 021 << pa je jedna odluka prošla ispod radara javnosti.\nPrema svemu sudeći, malo ko je za nju i znao, jer su reakcije tek počele da se javljaju nakon što je u nedelju, 10. maja objavljen Službeni list Fudbalskog saveza Srbije "Fudbal". Kako se navodi u odluci koja se primenjuje počevši od sezone 2020/21, kada se pojavi slobodno mesto ili slobodna mesta u pojedinoj fudbalskog/futsal ligi, stručne službe FSS, odnosno stručne službe nadležnog teritorijalnog fudbalskog saveza, na zvaničnoj stranici objavljuju javni poziv za podnošenje obavezujućih ponuda klubova, s tim da rok za podnošenje ponuda ne može da bude kraći od dva dana, niti duži od pet dana od dana objavljivanja javnog poziva.\nPonudu za ulazak u viši rang mogu da podnesu svi klubovi učesnici neposredno nižeg stepena takmičenja u odnosu na ligu u kojoj se pojavilo slobodno mesto ili slobodna mesta.\n"Ponuda kluba podnosi se u pisanom obliku i mora da sadrži iznos novčane naknade izražen u dinarima, koju je klub spreman da plati kao najbolji ponuđač kako bi stekao pravo da se takmiči u konkretnoj ligi u kojoj se pojavilo jedno ili više slobodnih mesta", navodi se u odluci Fudbalskog saveza Srbije, koju je potpisao predsednik Slaviša Kokeza.\nTo praktično znači da će, u slučaju stvaranja slobodnog mesta u nekoj ligi, savez organizovati tender kako bi popunili to mesto. Umesto principa da u viši rang ulazi ekipa koja je bila prva ispod mesta koje im obezbeđuje promociju, mogućnost napredovanja je pružena ekipi koja ima najviše novca da plati savez.\nPotpuno realno deluje situacija u kojoj bi se u nekom klubu promenila uprava u toku sezone, a dolazak novog generalnog sponzora bi označio i upliv novca u klub. Cilj svakog kluba je ulazak u viši rang, ali ovde bi se dala mogućnost da oni sa više novca, a sa eventualno lošijim rezultatom, "preskaču stepenik" i obezbeđuju sebi promociju samo na konto stanja na računu.\n"Najveća sramota u istoriji srpskog fudbala. Ako se pojavi upražnjeno mesto u Superligi i Prvoj ligi, to mesto će popuniti klub koji najviše uplati novca na račun FSS. Što se tiče nižih liga, isti je princip samo što se plaća nadležnim savezima. Sramno i ponižavajuće", naveli su Sindikatu profesionalnih fudbalera "Nezavisnost".\nFSS predviđa da, ukoliko ne bude nijedne ili ne bude dovoljno ponuda za ulazak u viši rang, Izvršni odbor FSS ili teritorijalnog saveza donese odluku o popunjavanju slobodnog mesta u određenoj ligi.\nPredviđen je i scenario ukoliko klub ne uplati novac. Klub koji je dostavio najbolju ponudu po savez novac mora da uplati sedam dana pre početka takmičenja. U slučaju da "ponuđač na tenderu" odustane od svoje ponude i ne uplati predviđeni novac, za kaznu će se seliti u takmičenje dva ranga niže od onog u koje je hteo da uđe plaćanjem saveza.\nSavez je još rigorozniji prema onima koji dostave drugu najbolju ponudu. Ako prvoplasirani klub odustane od plaćanja ulaska u viši rang, mogućnost promocije otvara se drugoplasiranom na javnom nadmetanju, ali on novac mora da uplati najkasnije dan pred početka prvenstva, a ako to ne učini, raspoređuje se u najniži stepen takmičenja.\nEpidemija virusa korona izazvala je poremećaje u domaćem fudbalu. Savez je odlučio u kom formatu će se nastaviti takmičenja, ali ne i kako će izgledati Superliga sledeće sezone. Nezvanično, najviši rang će od sledeće godine brojiti 20 klubova, što znači da nijedan od 16 klubova ne bi ispao rang niže, ali bi se zato četiri ekipe iz Prve lige Srbije preselile rang više.\nNi tu baš nije sve sasvim jasno, jer Grafičar, filijala Crvene zvezde, koji je na čelu Prve lige Srbije, nema stadion i prema pisanju pojedinih medija, odustao bi od plasmana u Superligu. Nasuprot tome, novosadski Kabel želi plasman u najviši rang, čime bi postao treći klub iz Novog Sada u Superligi, ali nije sigurno da li bi mu tako nešto bilo omogućeno sve i da ima poziciju koja obezbeđuje promocije, a zbog nameštanja utakmice sa Smederevom.


Omogućiti nesmetan rad posmatračima izborne kampanje\nPovodom verbalnih napada na posmatrače i ometanja njihovog rada Agencija za sprečavanje korupcije upozorava političke subjekte, njihove članove i aktiviste da se rad posmatrača Agencije ne sme opstruirati ni na jedan način – fizičkim kontaktom, šikaniranjem, vređanjem, zabranom fotografisanja, zaklanjanjem tablica vozila i zabranom pristupa prostorijama u kojima politički subjekti […]\nU Nišu i Beogradu održane radionice o planovima integriteta u lokalnoj samoupravi\nU toku je treći ciklus izrade planova integriteta, zbog čega su ekspertkinje iz Agencije za sprečavanje korupcije, sa dugogodišnjim iskustvom u radu na planovima integriteta, Marijana Obradović, pomoćnica direktora u Sektoru za prevenciju i jačanje integriteta i Dragana Krunić, šefica Odseka za planove integriteta i procenu rizika korupcije, predstavile učesnicima […]\nPosmatrači izborne kampanje Agencije na terenu\nAgencija za sprečavanje korupcije obaveštava javnost da su posmatrači izbornih kampanja (terenski posmatrači i koordinatori), koje je angažovala Agencija, počeli sa radom na terenu, te Agencija poziva političke subjekte, nadležne organe i druge učesnike izbornog procesa da omoguće posmatračima Agencije da obavljaju poslove za koje su angažovani. Terenski posmatrači imaju […]\nDostavljanje Evidencije poklona javnih funkcionera\nPodsećamo odgovorna lica u organima javne vlasti da je 1. mart 2022. godine, rok do koga su u obavezi da Agenciji dostave evidencije poklona javnih funkcionera za 2021. godinu. Obrazac evidencije poklona podnosi se na internet prezentaciji Agencije pristupom VEB FORME OBRAZACA. Posle elektronske prijave, popunjavanja obrasca i dobijanja programski […]\nRaspisan javni konkurs za dodelu finansijskih sredstava udruženjima (OCD) za realizaciju projekata iz oblasti sprečavanja korupcije za 2022. godinu\nPrva obuka za lobiste u 2022. godini\nAgencija za sprečavanje korupcije 24. i 25. februara 2022. godine, u skladu sa svojim godišnjim planom, sprovodi prvu obuku za lobiste u ovoj godini. Obuka se održava u prostorijama Agencije, uz poštovanje svih epidemioloških mera. Prijavljeni polaznici, budući lobisti, tokom dvodnevne obuke biće upoznati o najznačajnijim pitanjima u vezi sa […]\nOdržana tribina povodom novog Zakona o finansiranju političkih aktivnosti i nadležnostima Agencije tokom izbora\nPrvi put je u organizaciji Agencije za sprečavanje korupcije održana onlajn tribina kojoj su zajedno prisustvovali, razgovarali i pitali predstavnici političkih subjekta, NVO i medija a povodom novog Zakona o finansiranju političkih aktivnosti i njegove primene kao i o nadležnostima koje Agencija za sprečavanje korupcije ima tokom izbornog procesa. Budućim […]


M. K. 30. novembra 2021. 07:22\nAstrolozi kažu da će ovaj dan biti veoma turbulentan. 30. novembar gotovo nikome neće doneti prijatne situacije. Ako imate osećaj da vam ništa ne ide od ruke, za to je kriv uticaj planeta, piše Mondo.\nEmocije će se zagrejati do krajnjih granica. 30. novembar je najopasniji dan ove godine i zato je veoma važno da se kontrolišete kako ne biste napravili neku „glupost“ koja će vas u budućnosti skupo koštati!\nNovembar se pokazao kao težak mesec. Krajem jeseni uvek ima mnogo posla, ali ove godine su zvezde potrudile da nam svima malo otežaju život. Poslednji dan u mesecu ispostavila su se kao najopasniji u ovoj godini.\nVelika prognoza za novembar: Temperature će biti prolećne (foto)\nZabavne stvari koje možete da radite u novembru


Mladi koji konzumiraju kanabis su u većem riziku od srčanog udara | Novosadski informativni portal 021\nOsobe mlađe od 45 godina, koje su konzumirale kanabis u poslednjih 30 dana, imali su skoro dvostruko veći broj srčanih udara od odraslih koji ga nisu konzumirali, prema istraživanju objavljenom u časopisu kanadske medicinske asocijacije, javlja CNN, prenosi N1.\nIstraživači su analizirali zdravstvene podatke više od 33.000 odraslih od 18 do 44 godine uključenih u ankete američkih Centara za kontrolu i prevenciju bolesti (CDC) 2017. i 2018.\nOd 17 odsto odraslih koji su prijavili da su koristili kanabis u prethodnom mesecu, 1,3 odsto je kasnije imalo srčani udar, samo 0,8 odsto korisnika koji nisu koristili kanabis prijavilo je isto.\n"Neki ljudi pretpostavljaju da je konzumiranje kanabisa bezbedno i da ne može da nanese štetu organizmu. Sve je više dokaza da bi to moglo da bude štetno za vas, kako kratkoročno tako i dugoročno", ali to nije tačno, rekao je vodeći autor studije dr Karim Ladha, kliničar-naučnik i anesteziolog iz "St. Michael’s Hospital" i Univerziteta u Torontu.\nMože da izazove nepravilan rad srca\nStudija nije istraživala kako kanabis utiče na zdravlje srca, rekao je dr Ladha, ali je primetio da je prethodno istraživanje pokazalo da može da utiče na broj otkucaja srca korisnika.\n"Kada nečiji puls postane nepravilan, može da poveća količinu kiseonika koji je srcu potreban. Kanabis istovremeno može da ograniči količinu kiseonika isporučenog u srce. Ono što na kraju imate je neusklađenost ponude i potražnje kiseonika koja u osnovi dovodi do srčanog udara", rekao je doktor Landha.\nSavremeni kanabis je izuzetno moćan\nKanabis koji se danas prodaje na tržištu takođe je mnogo moćniji od kanabisa koji se prodavao u poslednjih 50 godina, rekao je Robert Pejdž iz Američkog udruženja za srce (AHA) koji nije bio uključen u studiju.\n"Ovo nije ono što se konzumiralo na Vudstoku, ovo je veoma moćno", rekao je on i dodao da mnogi ljudi nisu svesni da kanabis može da ima negativne interakcije sa drugim lekovima.\nPejdž je takođe dodao da se kanabis metaboliše kroz jetru, što znači da ima potencijal interakcije sa mnogim lekovima za kardiovaskularne bolesti, poput onih za razređivanje krvi.\n"Istraživanje AHA takođe detaljno opisuje potencijalne koristi upotrebe kanabisa za ublažavanje bolova i u druge medicinske svrhe, ali negativne posledice ne bi trebalo zanemariti", rekao je koautor studije dr David Mazer, anesteziolog "St. Michael’s Hospital" i profesor na odeljenjima anestezije i fiziologiju na Univerzitetu u Torontu.\nI korisnici kanabisa i njihovi zdravstveni radnici trebalo bi da "uravnoteži rizike i koristi od kanabisa u njihovom specifičnom kontekstu", rekao je dr Mazer.\n"AHA ne preporučuje konzumiranje kanabisa u bilo kojoj količini", rekao je Pejdž.\nNjegovi istraživači su primetili potencijalnu povezanost sa moždanim udarom, ali i sa oštećenjem pluća.\nDr Ladha je rekao da bi u budućnosti želeo da proučava korisnike kanabisa u realnom vremenu umesto da retroaktivno gleda rezultate ankete.\nTeško je voditi takvu vrstu studija jer kanabis nije legalan u svakoj državi, primetio je doktor.\nLončar: Nema legalizacije droge, ona ne leči\nDala kolegama vojnicima kolače sa kanabisom pre vežbe sa oružjem, preti joj pet godina zatvora\nPetnaestogodišnjak prodavao marihuanu, "štek" mu bio u žbunju\nmarihuana\tkanabis\ttrava\n11.09.2021\t• 20:01\nDao sam ti preporuku komentara jer sam otprilike naslutio šta si hteo da napišeš, ali stvarno bi trebalo još dosta da se potrudiš da ti pođe za rukom da to suvislo i uradiš.\nTo mi vise lici na konzumiranje Kokaina a ne Marihuane.Sve je stetno,Zanimljivo,ima jedno ostrvo u Egejskom moru,Ikarija,gde dosta stanovnika umereno konzumiraju alkohol,marihuanu,imaju po 60-70 godina,Dosta zena u 60 godina ima menstuaciju,no da ne rekamiram marihuanu,radi se o nacinu zivota i drugom,Ne o marihuani,nego o nacinu zivota tamo,i nacinu zivota u jednoj korporativnoj zajednici ,hladnim gradovima gde se radi pod pritiskom od jutra do mraka,stresu,plastcnoj hrani,zagadjenju vazduha,buke,lose klime,itd